Paziņojums

Par atvēlēto finansējumu ES budžetā sociālo un ekonomisko atšķirību mazināšanai pēc 2013.gada

Latvijas Republikas Saeima:
atsaucoties uz Līguma par Eiropas Savienības darbību 18.sadaļu, jo īpaši tā 174.pantu „par tiekšanos mazināt būtiskas dažādu reģionu attīstības līmeņa atšķirības un vismazāk attīstīto reģionu atpalicību”;

uzsver ES budžeta lielo nozīmi ES kohēzijas mērķu sasniegšanai, it īpaši mazāk attīstīto valstu un reģionu izaugsmei un attīstībai, kā arī nepieciešamību tā veidošanā joprojām atspoguļot solidaritātes un taisnīguma principus; 
uzsver, ka Kohēzijas politikai ir jāatspoguļo ES dalībvalstu solidaritāte ar mazāk attīstītajām ES dalībvalstīm un reģioniem, koncentrējot Kohēzijas politikas finansējumu tieši šajās valstīs un reģionos;

nožēlo, ka Eiropas Komisija 2011.gada 29.jūnija paziņojumā „Eiropas budžets 2020” piedāvā ierobežot Kohēzijas piešķīrumu 2.5% apmērā no nacionālā kopienākuma (NKI), kas rezultēsies būtiskā esošo un potenciālo publisko un privāto investīciju apjoma samazināšanā konverģences valstīs;
un aicina Eiropas Savienības dalībvalstis, Eiropas Parlamentu un Eiropas Komisiju turpināt paredzēt atbilstošu finansējumu konverģences valstīm to attīstības programmām un infrastruktūrai tā, lai netiktu apdraudētas mazāk attīstīto dalībvalstu labi iesāktās un efektīvi darbojošās investīciju programmas šo dalībvalstu izaugsmei un to sekojošam tuvināšanai ES attīstības līmeņa vidējiem rādītājiem,

